
Dywed enei ( 2016 ) bod arweinydd cynhwysol yn rhywun sydd yn ymwybodol o’i rhagfarnau a dewisiadau ac yn ceisio i wneud penderfyniadau gwell. Yn ôl Workable Better Hiring ( dim dyddiad ) diffiniad o arweinydd cynhwysol yw y gallu i reoli ac arwain pobol yn effeithiol tra yn parchu ei unigrywiaeth. Mae bod yn arweinydd cynhwysol yn rhan bwysig o’r blynyddoedd cynnar a dylai pob arweinydd yn y blynyddoedd cynnar ymdrechu i fod yn arweinydd cynhwysol. Yn ôl Korn Ferry ( dim dyddiad ) mae arweinwyr cynhwysol yn galluogi ymarferwyr i deimlo yn rhydd i fod ei hunain ac i deimlo’n ddilys yn y gweithle. Mae hefyd yn grymuso unigolion i gymryd risgiau ac yn tawelu meddwl ymarferwyr bod yna degwch yn y lle gwaith ac yn y cyfleoedd sydd a’r gael. Ar ôl gwneud ymchwil fe wnaeth Bourke a Titus ( 2019 ) ddarganfod bod gweithwyr lleoliadau sydd ag arweinwyr cynhwysol yn 17% fwy tebygol o gyflwyno gwaith o safon uchel, 20% fwy tebygol o wneud penderfyniadau i lefel uchel a 29% fwy tebygol i dangos ymddygiad cydweithredol. Mae hyn yn dangos bod gweithio o dan arweinydd cynhwysol yn gwella ansawdd gwaith yr ymarferwyr ac yna yn gwella ansawdd y gofal y gall ymarferwyr cynnig i blant yn y blynyddoedd cynnar.
       Er iddo fod y peth cywir i wneud wrth fod yn arweinydd cynhwysol nid yw hynny yn golygu ei fod yn swydd hawdd ei gynnal. Mae nifer o heriau y gall unigolyn ei wynebu wrth geisio fod yn arweinydd cynhwysol. Un o’r rhwystrau y gall arweinydd ei wynebu, yn ôl People Management ( 2021 ), yw bod diffyg y sgiliau sydd angen i fod yn gynhwysol yn y ffordd gywir gan yr arweinydd. Gall hyn fod oherwydd nad yw’r unigolyn wedi bod yn y sefyllfaoedd hynny o’r blaen ac felly nid ydynt yn ymwybodol bod y rhagfarnau hynny yna, mae nifer o bobol ddim yn ymwybodol o’i rhagfarnau. Her arall dywed People Managment ( 2021 ) gall arweinydd ei wynebu yw bod gofynion y swydd yn gallu cael mwy o flaenoriaeth, er enghraifft cyrraedd targedau a pherfformiad. Mae nifer o bobol yn meddwl bod fod yn arweinydd cynhwysol yn golygu trin pawb yr un peth, ond nid felly y mae pethau. Fel dywed Gerritsen ( 2021 ) mae trin pawb yr un peth yn gallu arwain at lai o gynhwysiant gan fod anghenion pawb yn wahanol. Wrth fod yn arweinydd cynhwysol mae angen edrych ar bob person yn unigol ac yna delio gyda’u hanghenion nhw heb feddwl am anghenion pawb fel grŵp.



Senario:
Mae plentyn dwy flwydd oed wedi dechrau yn y feithrinfa am un diwrnod yr wythnos. Mae’r plentyn yma yn Albino a hefyd gyda nam gweld. Mae’r rhieni wedi gwahanu ac nid yw’r tad wedi bod i’r lleoliad, nid ydyn yn gweld llawer o’r fam y chwaith gan ei bod yn gweithio oriau hir, felly y tad-cu sydd yn dod a’r plentyn i’r meithrin. Mae’r fam yn betrusgar i dderbyn y ffaith bod angen cymorth ychwanegol ar ei phlentyn gan ei bod ddim am i bobol gweld ei phlentyn i fod yn wahanol i blant eraill ac felly ddim yn barod i rannu gwybodaeth, mae’r fam hefyd yn dioddef o orbryder. Mae arbenigwr llygaid yn dod allan i’r lleoliad pob wythnos a hefyd mae seicolegydd addysg yn dod allan i’r lleoliad o dro i dro er mwyn dechrau'r broses o bontio ar gyfer yr adeg y bydd y plentyn yn dechrau yn yr ysgol. Mae’r plentyn wedi setlo i mewn i’r lleoliad yn dda ond yn gallu mynd braidd yn rhwystredig ambell waith oherwydd ei nam gweld ac yna yn debygol o chwarae lan.

Pan yn dod i unrhyw sefyllfa sydd yn cynnwys y plant yn ein gofal mae angen i'r arweinydd cynhwysol sicrhau bod y plentyn yn rhan o bob penderfyniad sydd yn cael ei wneud. Rheswm ei fod yn bwysig bod plant yn cael rhan yn gwneud penderfyniadau sydd yn mynd i gael effaith arnynt hwy yw ei bod hyn yn un o’u hawliau. Mae Confensiwn y Cenhedloedd Unedig a’r Hawliau Plant gan Gomisiynydd Plant Cymru ( dim dyddiad ), erthygl 12, yn dweud bod gan bob plentyn yng Nghymru yr hawl i ddweud beth maen nhw yn meddwl y dylai digwydd ac i rywun i wrando arnyn nhw. Mae’n holl bwysig bod llais y plentyn yn cael ei glywed, gan y bydd hyn yn gwneud i’r plentyn i sylweddoli ei fod yn cael ei wrando arno ac yn teimlo'n fwy gwerthfawr ac yna fe fydd hyn yn cynyddu ei hyder a hunan parch (EYC, 2015).
      Er y manteision, nid yw hyn yn ddiwyd pob tro. Un o’r rhesymau mae hyn yn digwydd, yn ôl Positive Parenting Project ( dim dyddiad ), yw pan fod rhywun o dan straen, ma’ hyn yn cymryd drosodd adeg lle dylai rhywun fod yn gwrando ar blentyn. Dywed os yw ymarferwyr yn teimlo o dan bwysedd yna maent yn llai tebygol o gael amser i aros a gwrando ar beth sydd gyda’r plentyn i ddweud gan ei bod yn canolbwyntio ar orffen y dasg mewn llaw, sydd yn gwneud iddynt deimlo ei bod o dan rywfaint o bwysau.
Fel arweinydd cynhwysol, dylent geisio sicrhau, er ei bod o dan lawer o bwysau ac yn ceisio gwneud y gorau i bawb yn y sefyllfa, ei bod dal yn cymryd yr amser i wrando.  
Os nad ydynt yn gwneud amser i wrando ar y plant sydd yn ynghlwm a’r sefyllfa yna gall yr arweinydd cynhwysol golli gwybodaeth bwysig, gwybodaeth a all fod yn ddefnyddiol iawn pan yn ceisio delio gyda’i sefyllfa. Un rheswm arall pam y mae’n bwysig i sicrhau bod llais y plentyn yn cael ei glywed yw mai nhw sydd yn mynd i allu rhoi'r wybodaeth fwyaf defnyddiol i’r arweinydd cynhwysol ar sut i ddelio gyda’r sefyllfa gan maen nhw sydd yn ei brofi ac yn gwybod y sefyllfa orau.
      Yn y senario yma mae’r plentyn yn gallu dweud wrthym ni os yw’r camau sydd wedi cael ei gymryd, er mwyn addasu’r lleoliad i helpu gyda’i nam gweld, o gymorth neu os yw yn credu bod angen i unrhyw beth cael ei newid.

Mae hefyd yn bwysig bod y teulu sydd yng nghartref y plentyn yn cael eu cynnwys yn pob rhan o fywyd y plentyn tu allan i’r cartref. Mae Family Advocacy (dim dyddiad ) yn dweud
“Family input is instrumental in making sure that the student receives appropriate support, and that necessary changes are made so they can be fully included in the classroom”. Mae cael mewnbwn y rhieni neu warchodwyr yn bwysig iawn, oherwydd y rhan fwyaf o’r amser pan nad yw’r plant yn y lleoliad, maent gyda'u teulu, felly rydym yn gallu gwybod beth sydd yn digwydd tu allan i’r lleoliad. Mae Early Education (dim dyddiad ) yn dweud trwy gynnwys teulu'r plentyn yn y penderfyniadau sydd angen cael eu gwneud bydd strategaethau yn fwy tebygol o fod yn llwyddiannus ac yna gall disgwyliadau cael eu cyflawni.
         Yn y senario hyn gallwn weld bod yna lawer o heriau i’r arweinydd cynhwysol i ddelio gyda. Yr her gyntaf yw bod rhieni y plentyn wedi gwahanu ac mae bron i ddim cyswllt rhwng y lleoliad a thad y plentyn. Er bod y lleoliad yn ei weld yn anodd cysylltu gyda’r tad, dylai'r arweinydd cynhwysol sicrhau ei bod yn gwneud popeth mae’n gallu fel bod y tad yn derbyn yr un wybodaeth a’r fam. Un ffordd y gall yr arweinydd cynhwysol wneud hyn yw trwy sicrhau bod unrhyw neges sydd yn mynd at y fam yn mynd at y tad hefyd, boed trwy e-bost neu lythyron yn mynd i’r ddau gartref. Gall yr arweinydd cynhwysol hefyd cael yn anodd creu perthynas rhwng y lleoliad a’r fam hefyd, gan ei bod yn gweithio oriau hir sydd yn golygu mae nid hi sydd yn dod a’r plentyn neu gasglu y plentyn o’r lleoliad. Er hyn i gyd dylai'r arweinydd cynhwysol  weithio tuag at gael perthynas dda gyda’r ddau riant, a'r ffordd i gael perthynas cryf yw trwy allu cyfathrebu yn effeithiol.  Dywed National Day Nursery Association (dim dyddiad  ) bod cyfathrebu effeithiol a theimlad cryf o ymdaeret  yn mynd i helpu'r broses o setlo i mewn ac unrhyw gyfnod pontio i’r plentyn.
Gan fod y fam yn gweithio oriau hir, ond dal am fod yn rhan o ddatblygiad ei phlentyn, dylai'r arweinydd cynhwysol ceisio trefnu amser sydd yn gweithio i bawb fel bod y fam ddim yn teimlo fel ei bod yn cael ei gwthio allan o unrhyw ddatblygiadau.
      I fod yn arweinydd cynhwysol dda, mae angen edrych am bethau nid yw unrhyw un wedi ei wneud yn ymwybodol o.  Yn y senario yma dylai arweinydd cynhwysol ystyried os oes rheswm arall bod mam a dad ddim yn dod i’r lleoliad yn gyson. Gall yr arweinydd ystyried bod mam yn delio gyda phroblemau ariannol gan fod y tŷ wedi mynd o gael dau incwm yn dod i mewn, i un. Os mae hyn yw’r achos, mae yna angen i’r arweinydd cynhwysol delio gyda’r sefyllfa yn ffordd wahanol gan fod yna croestoriadoldeb. Dywed Coaston ( 2019 ) bod arweinwyr sydd ddim yn meddwl yn ffordd croestoriadadol ond yn gwneud “ single-issue analyses “. Mae hyn yn golygu bod yr arweinydd ond yn delio gydag un broblem ar y tro a ddim yn meddwl am wahanol sefyllfaoedd sydd angen cael ei delio gyda’i gilydd.

Wrth geisio cael yr help gorau i’r plant yn ein gofal mae’n debygol iawn bydd rhaid i arweinydd cynhwysol gweithio gyda gweithwyr proffesiynol arall. Er mwyn cael y cymorth gorau posib, dylai arweinydd cynhwysol gweithio cael asiantaethau allanol sydd yn arbenigo i ddelio gydag anghenion y plentyn yn ein gofal. Yn ei’n senario ni gan fod y plentyn gyda nam gweld mae ‘ Peripatetic Teacher for the visually impaired ‘. Dywed Lynch ( 2007 ) mae rôl y gweithwyr proffesiynol yma yw cynnig cyngor, adnoddau ac i roi cymorth teuluoedd, athrawon a’r plant ei hun sydd gyda nam gweld.                          
         Gweithiwr proffesiynol arall sydd yn rhan o’r senario yma yw'r athrawon yn yr ysgol bydd y plentyn yn mynychu a’r ôl ei amser yn y feithrinfa. Gan fod gan y plentyn yn y senario anghenion ychwanegol efallai bod yr athrawon heb weithio gydag o’r blaen, mae’n syniad da i weithio gyda’r ysgol fel bod y feithrinfa a’r ysgol yn gallu rhannu gwybodaeth. Bydd hyn yn gwneud y proses pontio yn llawer hawddach i’r plentyn, y teulu ar ysgol. Dywed Croner-i ( 2019 ) bod dechrau ysgol yn gam mawr i unrhyw blentyn felly mae gan y lleoliadau dyletswydd yw neud mor hawdd â phosib. Os yw’r plentyn yn dod yn rhan o gymuned yr ysgol o oedran ifanc yna bydd hynny yn gwneud iddo e a’r teulu i deimlo’n fwy o ran yn gymuned gan fyddent yn cwrdd ag eraill sydd yn delio gyda’r un sefyllfaoedd a nhw.

Trwy weithio gyda gweithwyr proffesiynol gall yr arweinydd cynhwysol ac ymarferwyr dysgu llawer wrthynt am sut i roi'r cymorth gorau i’r plentyn gan fod y gweithiwr proffesiynol yn gallu dod i’r lleoliad a rhoi hyfforddiant i’r tîm cyfan.
     Er bod yna nifer o fanteision o weithio gydag aml asiantaeth mae yna hefyd nifer o heriau gall yr arweinydd cynhwysol wynebu. Un o’r heriau gall arweinydd cynhwysol wynebu wrth weithio gyda gweithwyr proffesiynol arall yw cystadlu proffesiynol. Dywed Aubery ( 2011 ) gall statws, cyflog a dilyniant gyrfa  creu problemau gweithio gydag eraill. Gall hyn fod oherwydd bod pobol yn meddwl ei bod yn well na eraill gan ac yna ddim am gymryd cyfarwyddiadau neu nodiadau wrth rywun y maent yn ystyried i fod yn is na nhw. Os yw unigolyn yn gweld ei hun i fod yn uwch nag eraill gallant hefyd ceisio arwain pa gyfeiriad mae’r gwaith yn mynd, er efallai nad nhw dylai fod yn arwain gan fod rhywun arall yn nabod y plentyn a’r sefyllfa yn well.
      Her arall mae rhaid i arweinydd cynhwysol delio gyda phan mae’n dod i weithio gyda gweithwyr proffesiynol arall yw'r gwahanol ddiwylliannau mae pobol yn dod o, dywed NurseryWorld ( 2016 ). Mae lle mae person yn dod o yn cael effaith mawr ar y ffordd y ma’ nhw’n meddwl, enghraifft o hyn yw bod gwahanol ardaloedd yn gyfarwydd gyda gwahanol ymddygiad. Er enghraifft os yw un gweithiwr proffesiynol yn dod o ardal wledig sydd ddim gyda llawer o bobol o’i hamgylch, yna bydden nhw yn fwy cyfarwydd gyda bywyd tawl lle gall gweithiwr proffesiynol sydd yn dod o ddinas fawr gyda llawer o bobol fod yn fwy cyfarwydd gyda bywyd brysir sydd fel arfer gyda mwy o heriau i oresgyn.  Os yw gweithwyr proffesiynol ddim yn gallu gweithio gyda’i gilydd yn effeithiol gall hynny cael effaith ar y canlyniadau mae’r plentyn a’r teulu yn gweld yn y diwedd. Os nad yw plentyn wedi cael yr help gorau gall hynny cael effaith ar hyder y teulu ynglŷn â gallu'r gweithwyr proffesiynol.
      Mae nifer o weithwyr proffesiynol gyda llwyth gwaith sydd yn anodd i ddelio gyda, oherwydd hyn mae nifer o deuluoedd yn teimlo fel ei bod yn anodd dod mewn cyswllt gyda’r arbenigwyr gorau i’w anghenion. Gall hyn gwneud i’r cyhoedd colli ffydd yn y systemau sydd wedi ei rhoi i helpu’r rhai sydd angen, i geisio lleihau hyn fe wnaeth Comisiynydd Plant Cymru creu'r Adroddiad Dim Drws Anghywir ( 2020 ). Dywed bod yr adroddiad yma yn gyfle i wasanaethau gynllunio ar y cyd i sicrhau profiad llawer gwell i blant a’u teuluoedd pan fydd angen help ychwanegol arnyn nhw.

Adran 2

Mae gan leoliadau blynyddoedd cynnar nifer o bolisïau sydd eu hangen er mwyn i ymarferwyr eu dilyn yn eu gwaith pob dydd. Diffiniad Cambridge Dictionary ( dim dyddiad ) o bolisi yw:

a set of ideas or a plan of what to do in particular situations that has been agreed to officially by a group of people, a business organization, a government, or a political party

Dywed PowerDMS ( 2020 ) bod angen polisïau ar bob sefydliad er mwyn iddynt allu gweithredu yn effeithiol pa bynnag ddiwydiant y maent yn rhan ohono.
   Mae polisïau yn bwysig pryd mae yn dod i leoliadau blynyddoedd cynnar oherwydd, fel dywed CMHC SCHL ( 2018 ), mae polisïau yn rhoi arweiniad, cysondeb ac eglurhad ar sut i wneud pethau yn hollol gywir ac yn rhoi rhywbeth iddynt ei ddilyn er mwyn cael cyflogi'r ymarferwyr gorau posib. Mae gan yr arweinydd cynhwysol y cyfrifoldeb o sicrhau bod pob ymarferydd yn ymwybodol o’r polisïau i gyd sydd yn berthnasol i’r lleoliad. Un ffordd y gall arweinydd cynhwysol wneud hyn yw drwy wneud yn hollol sicr bod pawb wedi gweld y polisïau i gyd, yw drwy gael pob un i arwyddo ar waelod y tudalen ar ôl iddynt orffen ei ddarllen. Yna, os oes yna unrhyw ymarferydd sydd ddim yn dilyn y polisïau sydd wedi cael eu gosod mae yna mae gan yr arweinydd dystiolaeth ar gael i ddangos bod yr ymarferydd yn hollol ymwybodol o’r polisi. Mae gan yr arweinydd cynhwysol ddyletswydd i sicrhau bod y polisïau yn glir i bob aelod o staff, er enghraifft, os oes aelod o’r staff yn ddyslecsig neu os oes ganddynt unrhyw anghenion ychwanegol arall, dylai’r arweinydd sicrhau bod y polisïau ar gael yn y ffurf sydd angen. Gall hyn olygu defnyddio ysgrifen sydd yn fwy mewn maint neu drwy ddefnyddio papur o liw gwahanol.
        
Er mwyn gallu bod yn arweinydd cynhwysol gall hefyd fod yn syniad i gadw cofnod o ba ddyddiad cafodd y polisi ei gyflwyno i’r lleoliad a hefyd y dyddiad o pryd y bydd angen i’r polisi cael ei adolygu (earlyyearscareers, dim dyddiad). Mae hyn yn gallu helpu unigolyn i fod yn arweinydd cynhwysol gan fod y polisïau yn gallu cael eu haddasu i fod yn fwy cynhwysol os oes angen dros amser, sydd yna yn codi ansawdd y gofal y gall y lleoliad ei gynnig. Mae hefyd yn rhoi'r cyfle i’r arweinydd i addasu’r polisïau i gyd-fynd gyda’r plant sydd yn y lleoliad, er enghraifft, sicrhau bod dathliadau crefydd penodol yn cael sylw, a bod y plant o amgylch y plentyn hynny yn deall mwy am fywyd y plentyn. Fe fydd rhaid i rai o’r polisïau cael eu newid neu ychwanegu oherwydd sefyllfaoedd sydd wedi digwydd yn y lleoliad ac sydd wedi golygu bod yr arweinydd yn sylweddoli bod strwythur y polisi fel yr oedd ddim yn gweithio i’r lleoliad ar yr adeg hynny. Gall hyn fod oherwydd y plant eu hun neu oherwydd eu bywyd cartref.

Fel y gallwn weld mae cael polisïau yn bwysig er mwyn sicrhau bod pob ymarferydd yn gwybod yn hollol beth yw ei disgwyliadau a beth ddylai cael ei wneud. Er hynny, mae nifer o ffactorau am bolisïau ddim yn gweithio, ac mae gan yr arweinwyr cynhwysol ddyletswydd i sicrhau bod y ffactorau yma i gyd yn cael eu delio gydag er mwyn sicrhau cysondeb ym mherfformiadau’r ymarferwyr.
      Un o’r heriau y gall arweinydd cynhwysol ddod ar draws pan mae’n dod i ddilyn polisïau i helpu i fod yn fwy cynhwysol yw bod y rhan fwyaf ohonynt ond yn siarad am sut i fod yn gynhwysol i blant gydag anableddau ( Bešić, 2020 ). Er bod hyn yn fanteisiol, gan ei fod yn bwysig i fod yn gynhwysol i blant gydag anableddau, mae hyn yn golygu nad oes llawer o gymorth ar gael i arweinwyr ar sut i fod yn gynhwysol wrth ddod at ffactorau arall o fywyd plentyn, er enghraifft hil a chrefydd.

Gall fod yn anodd iawn i arweinydd i sicrhau ei fod yn gynhwysol a sicrhau ei bod yn dilyn y polisïau wedi gosod yn llawn, gallwn weld hyn os ydynt yn defnyddio un o’r polisïau gan lywodraeth Cymru sef, Cwricwlwm ar gyfer lleoliadau meithrin a ariennir cynhelir ( 2021 ).  Mae’r polisi hyn yn cefnogi pobol i fod yn arweinwyr cynhwysol gan ei bod yn cynnwys is-deitlau fel “Rôl yr ymarferydd” ar dudalen 22 sydd yn dweud bod ganddyn nhw ddyletswydd i greu perthynas cryf rhwng y lleoliad a’r cartref a chymuned fel bod y plentyn yn teimlo fel ei bod yn perthyn trwy gynnwys profiadau o’r gorffennol a presennol y plentyn.  Mae yna hefyd adran yn y darn yma sydd i gyd yn son am gynhwysiant. Dywed bod rhaid i ni sicrhau bod pawb yn derbyn yr un tegwch pan yn dod i sut maent yn cael eu trin, eu cynrychioli, eu parchu a’r cyfleoedd sydd yn cael eu cynnig. Mae’r adran yma o’r darn hefyd yn gofyn i arweinwyr cynhwysol i gymryd i mewn i ystyriaeth os oes angen i’w hymarferwyr nhw i gael hyfforddiant neu gymorth ar sut i fod yn fwy cynhwysol. Trwy sicrhau bod y tîm cyfan yn gynhwysol bydd hyn yn arwain at ganlyniadau gwell i’r plant yn ei gofal.
        
 Mae Llywodraeth Cymru hefyd yn dweud:
“Effective leaders should make good use of the self-evaluation process, to consider how best to maintain and improve their setting to ensure it offers the best experience for young children”. 
Gan mae yr arweinwyr sydd yn gyfrifol am yr ymarferwyr i gyd, mae angen i’r arweinwyr  wneud yn siŵr bod eu perfformiad nhw eu hunain i fyny at safon uchel gan fod pobol yn  edrych arnyn nhw am arweinyddiaeth ac i dangos esiampl dda o’r fath o beth y dylai digwydd.    























Adran 3

Pa lyfrau sydd a’r gael i blant sy’n dangos eu hymdeimlad o berthyn? 

Mae’n bwysig iawn i sicrhau bod y plant a’r teuluoedd yn ein lleoliadau yn teimlo fel eu bod yn perthyn i’r amgylchedd o’u cwmpas. Dywed Denise, R ( 2019 ) bod creu amgylchedd lle mae plant yn teimlo eu bod yn perthyn yn creu amgylchedd lle mae dysgu yn gallu ffynnu a lle gall plentyn deimlo fel ei bod yn gallu rhannu ei syniadau. Os nad yw’r plentyn yn teimlo fel ei bod yn perthyn, mae Boardman, S ( 2020 ) yn dweud ei bod yn hawdd i blentyn teimlo ar goll ac yn unig yn y byd. Mae Hierarchy of Needs, Abraham Maslow yn dweud bod y teimlad o berthyn yn un o anghenion angenrheidiol plentyn er mwyn cyrraedd ei potential llawn ( McLeod, S., 2020 ).
       Ffordd effeithiol gallwn geisio cael plant i deimlo’n gartrefol mewn lleoliadau blynyddoedd cynnar yw cael amrywiaeth yn y cymeriadau y mae’r plant yn gweld yn y llyfrau sydd o’u amgylch. Mae Eccleshare, J ( 2020 ) yn dweud fe wnaeth y Canolfan am Lythrennedd yn Addysg Gynradd creu arolwg yn 2019 lle wnaethon ddarganfod mae ond 4% o’r llyfrau cafodd eu cyhoeddi yn y flwyddyn hynny oedd gyda phrif gymeriad BAME, sydd yn golygu Black, Asian and Minority Ethnic. Mae yna nifer o lyfrau sydd yn cynnwys cymeriadau y gall plant BAME uniaethu â, er engraifft Little Leaders Exceptional Men in Black History gan Vashti Harrison, My First Heroes Black History gan Campell Books a JoJo & Gran Gran gan Pat-a-Cake.
    Er mwyn bod yn arweinydd cynhwysol mae angen sicrhau bod yr amrywiaeth hyn yn y llyfrau y mae’r plant yn eu darllen yn y lleoliad. Trwy sicrhau hyn bydd yn rhoi cysur i’r plant bod eraill yn edrych fel nhw a hefyd yn helpu nhw i fod yn falch iawn o’r diwylliant y maent yn perthyn i.  Gall cael y llyfrau yma yn lleoliadau hefyd bod yn fuddiol i blant sydd ddim yn perthyn i’r diwylliannau yma gan ei bod yn dysgu nhw i fod yn fwy derbyniol o bobol sydd yn edrych yn wahanol iddyn nhw. Fel dywed Mango & Marigold Press ( dim dyddiad ) mae’n llawer hawddach i ddysgu plant sut i fod yn dderbyniol o oedran ifanc. Dywed hefyd os ydynt yn aros yn hwyrach i gyflwyno diwylliannau arall i blant yna gall y plant fod yn llai parod i ddysgu am rywbeth sydd yn herio beth maen’t yn arfer gyda. Er ei fod yn gam yn y cyfeiriad cywir bod mwy o lyfrau gyda gwahanol cymeiriadau, dylai yr arweinydd cynhwysol sicrhau bod llyfrau ar gael sydd yn hyrwyddo unrhyw ffactor o fywyd plentyn a gall gwneud iddyn nhw deimlo yn wahanol i eraill  er enghraifft crefydd, hil, anghenion ychwanegol neu eu bywyd cartref, er engraifft cael dwy fam neu dau tad.  Bydd teuluoedd y plant yma hefyd yn gwerthfawrogi'r camau y mae'r arweinydd cynhwysol yn cymryd i sicrhau bod eu plentyn yn hapus ac yn gyfforddus yn y lleoliad.

Llun: Student’s own of PAT-A-CAKE 2021
Llun: Student's own of Harrison, V ( 2019)  a Campbell Books ( 2021 )

